Pöytäkirja Euroopan yhteisön ja Madagaskarin tasavallan välisessä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1998 ja 20 päivän toukokuuta 2001 väliseksi ajaksi



Virallinen lehti nro L 295 , 04/11/1998 s. 0034 - 0039



PÖYTÄKIRJA Euroopan yhteisön ja Madagaskarin tasavallan välisessä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1998 ja 20 päivän toukokuuta 2001 väliseksi ajaksi 1 artikla Sopimuksen 2 artiklan mukaisesti myönnetään 21 päivästä toukokuuta 1998 alkaen kolmeksi vuodeksi lisenssit, jotka oikeuttavat kalastustoimintaan Madagaskarin kalastusvyöhykkeellä, 45:lle nuottaa käyttävälle tonnikalan pakastusalukselle ja 30 pintasiima-alukselle. Lisäksi yhteisön pyynnöstä muihin luokkiin kuuluville kalastusaluksille voidaan myöntää tiettyjä oikeuksia sopimuksen 9 artiklassa tarkoitetussa sekakomissiossa erikseen määriteltävin edellytyksin. 2 artikla Sopimuksen 7 artiklassa tarkoitetun korvauksen määräksi vahvistetaan kunakin pöytäkirjan kolmena voimassaolovuonna 304 000 ecua, joista ensimmäinen suoritus on maksettava viimeistään 30 päivänä lokakuuta 1998 ja kaksi muuta suoritusta viimeistään 20 päivänä toukokuuta 1999 ja 20 päivänä toukokuuta 2000. Tämä summa kattaa 9 500 tonnin vuotuiset tonnikalasaaliit Madagaskarin vesillä; jos yhteisön alusten Madagaskarin kalastusvyöhykkeellä pyytämien tonnikalasaaliiden määrä on tätä suurempi, edellä tarkoitettua summaa korotetaan 50 eculla kultakin lisätonnilta. Tämä korvaus maksetaan Madagaskarin viranomaisten ilmoittamalle tilille valtionkassaan. 3 artikla 1. Yhteisö osallistuu lisäksi 1 artiklassa tarkoitetun ajan seuraavien toimien rahoitukseen 1 368 000 eculla seuraavan erittelyn mukaisesti: 1) 168 000 ecua Madagaskarin sellaisten tieteellisten ohjelmien rahoitukseen, joiden tarkoituksena on parantaa tietämystä kalavaroista niiden kestävän hoidon turvaamiseksi. Tällä summalla voidaan erityisesti Madagaskarin hallituksen pyynnöstä kattaa mainitun tietämyksen lisäämiseen sekä kalavarojen hoidon parantamiseen tarkoitettujen kansainvälisten kokousten kustannuksia. 2) 600 000 eculla kalastuksen valvonta-, tarkastus- ja seurantajärjestelmän tukemiseen. 3) 300 000 eculla stipendien ja harjoittelujaksojen rahoittamiseen. 4) 125 000 eculla perinteisen kalastuksen kehittämisen tukemiseen. 5) 175 000 eculla Majungan merenkulkuoppilaitoksen (Ecole nationale de l'enseignement maritime - ENEM) tukemiseen. 2. Madagaskarin toimivaltaiset viranomaiset toimittavat komissiolle yksityiskohtaisen vuosikertomuksen viimeistään 3 kuukauden kuluttua siitä, kun pöytäkirjan tekemisestä on kulunut yksi vuosi, 1 kohdassa määrättyihin toimiin myönnettyjen varojen käytöstä sekä näiden toimien täytäntöönpanosta ja saavutetuista tuloksista. Euroopan yhteisöjen komissio pidättää itsellään oikeuden pyytää kalastuksesta vastaavalta ministeriöltä lisätietoja ja tarkastella maksuja uudelleen näiden toimien tosiasiallisen täytäntöönpanon mukaan. 3. 1 kohdassa tarkoitettuihin toimiin myönnetyt summat annetaan kalastuksesta vastaavan ministeriön haltuun ja maksetaan sitä mukaa kun niitä käytetään kyseisen ministeriön ilmoittamille pankkitileille. 4 artikla Jos yhteisö jättää suorittamatta jonkin tämän pöytäkirjan 2 ja 3 artiklassa määrätyistä maksuista, kalastussopimuksen soveltaminen voidaan keskeyttää. 5 artikla Kumotaan Euroopan yhteisön ja Madagaskarin tasavallan hallituksen välisen Madagaskarin rannikon edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä. 6 artikla Tämä pöytäkirja tulee voimaan sen allekirjoituspäivänä. Sitä sovelletaan 21 päivästä toukokuuta 1998. LIITE YHTEISÖN ALUSTEN MADAGASKARIN KALASTUSVYÖHYKKEELLÄ HARJOITTAMAA KALASTUSTA KOSKEVAT EDELLYTYKSET 1. Lisenssihakemusta ja lisenssin myöntämistä koskevat muodollisuudet Lisenssit, jotka oikeuttavat yhteisön alukset kalastamaan Madagaskarin vesillä, haetaan ja myönnetään seuraavan menettelyn mukaisesti: a) Euroopan komissio esittää Madagaskarilla olevan edustajansa välityksellä Madagaskarin viranomaisille samanaikaisesti: - varustamon vähintään kaksikymmentä päivää ennen voimassaolokauden toivottua alkamispäivää tekemän lisenssihakemuksen jokaisesta aluksesta, joka haluaa harjoittaa tämän sopimuksen mukaista kalastustoimintaa, - vuotuisen ennakkolupahakemuksen pääsystä Madagaskarin aluevesille; tämä lupa on voimassa lisenssin keston ajan. Hakemus on tehtävä Madagaskarin tätä tarkoitusta varten laatimalla lomakkeella, jonka malli on lisäyksessä 1; siihen on liitettävä tosite varustamon maksamasta ennakkomaksusta. b) Lisenssi myönnetään tietylle alukselle, eikä sitä voi siirtää toiselle alukselle. Ylivoimaisen esteen sattuessa aluskohtainen lisenssi voidaan Euroopan yhteisöjen komission pyynnöstä korvata sellaiselle toiselle alukselle myönnettävällä lisenssillä, jolla on samat ominaisuudet kuin korvattavalla aluksella. Korvattavan aluksen varustajan on palautettava peruutettu lisenssi Madagaskarin merikalastuksesta vastaavaan ministeriöön Euroopan yhteisöjen komission Madagaskarin edustuston välityksellä. Uudesta lisenssistä on käytävä ilmi: - myöntämispäivä, - se, että uudella lisenssillä kumotaan ja korvataan toiselle alukselle myönnetty lisenssi. Mitään sopimuksen 5 artiklassa määrättyä maksua ei tarvitse maksaa jäljellä olevalta voimassaoloajalta. c) Madagaskarin viranomaiset toimittavat lisenssin Euroopan yhteisöjen komission Madagaskarilla olevalle edustajalle, d) lisenssi on säilytettävä pysyvästi aluksella; kun Madagaskarin viranomaiset ovat saaneet Euroopan yhteisöjen komission niille osoittaman ilmoituksen ennakkomaksun maksamisesta, alus lisätään luetteloon kalastukseen oikeutetuista aluksista, joka lähetetään Madagaskarin kalastuksen valvonnasta vastaaville viranomaisille. Lisenssin alkuperäiskappaletta odotettaessa on mahdollista saada faksijäljennös myönnetystä lisenssistä; tämä jäljennös on säilytettävä aluksella, e) tonnikala-alusten varustamoilla on oltava Madagaskarilla edustaja, f) Madagaskarin viranomaiset toimittavat ennen sopimuksen voimaantuloa kaikki maksujen ja ennakkojen maksamisessa käytettäviin pankkitileihin liittyvät tiedot. 2. Lisenssien voimassaoloaika ja maksaminen a) Lisenssien voimassaoloaika on yksi vuosi. Lisenssit on mahdollista uusia. b) Maksu on 20 ecua Madagaskarin lainkäyttövaltaan kuuluvilla vesillä pyydettyä tonnia kohti. Lisenssin saaminen edellyttää sen antamista edeltävää maksua Madagaskarin valtionkassaan: nuottaa käyttävien tonnikala-alusten osalta ennakko on 2 000 ecua vuodessa alusta kohden, yli 150 bruttorekisteritonnin vetoisten pintasiima-alusten osalta 1 100 ecua ja alle 150 bruttorekisteritonnin vetoisten pintasiima-alusten osalta 800 ecua vuodessa. c) Euroopan yhteisöjen komissio vahvistaa kunkin kalenterivuoden lopussa varustamojen laatimien ja pyyntitietojen vahvistamisesta vastaavien tieteellisten laitosten, kuten ORSTOM:n, IEO:n (Espanjan valtamerentutkimuslaitos) ja USTA:n (Antsirananan tonnikalan tilastoyksikkö) vahvistamien, Euroopan yhteisön jäsenvaltioiden toimittamien saalisilmoitusten perusteella kalastusvuodelta suoritettavien maksujen lopullisen tilityksen. Tilitys toimitetaan samanaikaisesti sekä Madagaskarin merikalastusviranomaisille että varustamoille. Varustamojen on suoritettava mahdolliset lisämaksut Madagaskarin kalastusviranomaisille 30 päivän kuluessa siitä, kun ne ovat saaneet tiedon lopullisesta tilityksestä. Jos lopullisessa tilityksessä vahvistettu summa kuitenkin on pienempi kuin b alakohdassa tarkoitettu ennakko, erotusta ei palauteta varustamoille. 3. Saalisilmoitukset a) Alusten, joilla on lupa kalastaa Madagaskarin kalastusvyöhykkeellä sopimuksen mukaisesti, on toimitettava saalisilmoitukset merikalastuksesta vastaaville viranomaisille sekä jäljennös ilmoituksesta Euroopan yhteisöjen komission Madagaskarin edustustolle seuraavaa menettelyä noudattaen: Nuottaa käyttävien tonnikala-alusten ja pintasiima-alusten on pidettävä lisäyksessä 2 olevien mallien mukaista kalastuspäiväkirjaa jokaisesta Madagaskarin kalastusvyöhykkeellä vietetystä kalastusjaksosta. Lomakkeet on lähetettävä ensimmäisessä alakohdassa tarkoitetuille toimivaltaisille viranomaisille viimeistään kunkin vuoden 30 päivänä syyskuuta. Lomakkeet on täytettävä selvästi, ja aluksen päällikön on allekirjoitettava ne. Kaikkien lisenssin saaneiden alusten on täytettävä lomakkeet myös siinä tapauksessa, että ne eivät ole kalastaneet. b) Jos näitä määräyksiä ei noudateta, Madagaskarin viranomaisilla on oikeus peruuttaa määräyksiä rikkovan aluksen lisenssi siihen asti, kun vaadittu muodollisuus on täytetty. Tästä on viipymättä ilmoitettava Euroopan yhteisöjen komission Madagaskarin edustustolle. 4. Tiedonannot Aluksen päällikön on ilmoitettava vähintään kaksikymmentäneljä tuntia ennakkoon Antsirananan rannikkoradioasemalle radiolla, teleksillä tai faksilla, sekä faksilla kalastuksesta vastaavalle ministeriölle (numeroon (261 20) 22 41655) aikomuksestaan mennä aluksellaan Madagaskarin kalastusvyöhykkeelle tai poistua sieltä. Ilmoittaessaan aikomuksestaan poistua Madagaskarin vyöhykkeeltä hänen on ilmoitettava myös arvio siellä saaduista saaliista. Radiotaajuus sekä teleksi- ja faksinumerot ilmoitetaan lisenssissä. 5. Tarkkailijat Nuottaa käyttävien tonnikala-alusten ja pintasiima-alusten on Madagaskarin viranomaisten pyynnöstä otettava alukselle tarkkailija, joka on samassa asemassa kuin aluksen päällystö. Madagaskarin viranomaiset vahvistavat tarkkailijan aluksellaoloajan; tämä aika ei kuitenkaan yleensä saa kestää kauemmin kuin tarkkailijan tehtävien suorittaminen edellyttää. Aluksella ollessaan tarkkailija: - tekee havaintoja alusten kalastustoiminnasta - tarkistaa kalastusta harjoittavien alusten sijainnin - ottaa näytteitä biologisiin tarkoituksiin tieteellisten ohjelmien mukaisesti - laatii luettelon käytetyistä pyydyksistä - tarkastaa Madagaskarin vyöhykettä koskevat saalistiedot kalastuspäiväkirjasta. Aluksella olonsa aikana tarkkailijan on - kaikin mahdollisin tavoin huolehdittava siitä, että hänen alukseen tulonsa ja siellä olonsa ei keskeytä tai haittaa kalastustoimintaa - kunnioitettava aluksella olevia varusteita ja laitteistoja sekä kaikkien aluksen asiakirjojen luottamuksellisuutta. Varustamo tai tämän edustaja ja Madagaskarin viranomaiset sopivat yhdessä tarkkailijan alukselle ottamista koskevista edellytyksistä. Varustamo maksaa Madagaskarin hallitukselle edustajansa välityksellä 10 ecun suuruisen maksun jokaiselta päivältä, jonka tarkkailija on viettänyt nuottaa käyttävällä tonnikala-aluksella tai pintasiima-aluksella. Jos varustamo ei pysty järjestämään tarkkailijan ottamista alukselle tai tämän jättämistä alukselta Madagaskarin viranomaisten kanssa yhteisesti sovitussa satamassa, varustamo vastaa tarkkailijan matkakuluista. Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustamo vapautuu ilman eri toimenpiteitä velvollisuudestaan ottaa kyseinen tarkkailija alukselle. 5. Merimiesten miehistöön ottaminen Nuottaa käyttäville tonnikala-aluksille ja pintasiima-aluksille on otettava vähintään kuusi madagaskarilaista merimiestä koko kalastusvuoden ajaksi. Jos näitä merimiehiä ei oteta miehistöön, varustamon on maksettava kokonaisuudessaan palvelukseen ottamatta jätetyn (jätettyjen) merimiehen (merimiesten) palkkaa vastaava summa; tämä summa käytetään Madagaskarin kalastajien koulutukseen ja se on maksettava tilille, jonka numero toimitetaan varustamon edustajalle. Näiden merimiesten palvelukseen ottamista koskevat sopimukset tehdään varustamon edustajan ja kyseisten merimiesten kesken. 7. Kalastusvyöhykkeet Kalastusvyöhykkeet, joille yhteisön aluksilla on pääsy, ulottuvat Madagaskarin lainkäyttövaltaan kuuluvalla alueella kymmenen meripeninkulman päähän rannikosta. Jos Madagaskarin viranomaiset päättävät ottaa käyttöön kokeellisia välineitä kalaparvien kokoamiseen, he ilmoittavat asiasta Euroopan yhteisöjen komissiolle sekä kyseisten alusten edustajille ja tarkentavat näiden alueiden tarkan maantieteellisen sijainnin. Kolmannestakymmenennestä tätä ilmoitusta seuraavasta päivästä alkaen on kiellettyä tulla lähemmäksi kuin 1,5 meripeninkulman etäisyydelle näistä välineistä. Myös tällaisten välineiden käytöstä poistamisesta on viipymättä ilmoitettava samoille osapuolille. 8. Satamalaitteiden käyttö Madagaskarin viranomaiset päättävät sopimuksen käyttäjien kanssa satamalaitteiden käytön edellytyksistä. 9. Kalastustoiminnan tarkastaminen ja valvonta Lisenssillä kalastavien alusten on sallittava kalastustoiminnan tarkastamisesta ja valvonnasta vastaavien Madagaskarin viranomaisten tulo aluksille ja helpotettava tarkastusten sujumista. 10. Jälleenlaivaus Jos kalaa jälleenlaivataan, nuottaa käyttävien tonnikalan pakastusalusten on luovutettava Madagaskarin kalastuksesta vastaavien viranomaisten osoittamalle yhdistykselle tai laitokselle kalat, joita ne eivät itse pidä. 11. Palvelujen tarjoaminen Madagaskarin kalastusalueella toimivien yhteisön varustamojen on pyrittävä käyttämään yksinomaan Madagaskarissa tarjottuja palveluja (vedenalaiset puhdistukset, huolto, polttoainetäydennykset, lähetykset jne.). 12. Menettely aluksen pysäyttämisen yhteydessä a) Tiedonannot Kalastuksesta vastaava Madagaskarin ministeriö ilmoittaa 48 tunnin kuluessa edustustolle ja lippujäsenvaltiolle jokaisesta kalastussopimuksen mukaisesti kalastavien yhteisön kalastusalusten pysäyttämisestä Madagaskarin kalastusvyöhykkeellä sekä toimittaa lyhyen selvityksen pysättämiseen johtaneista olosuhteista ja syistä. Edustustolle ja lippujäsenvaltiolle on myös tiedotettava aloitetuista menettelyistä ja toteutetuista seuraamuksista. b) Pysäyttämisen selvittäminen Kalastusta koskevan lainsäädännön mukaisesti rikkomiset on mahdollista sovittaa: - joko sovintomenettelyllä, jolloin sakon suuruus määrätään säännösten mukaisesti Madagaskarin lainsäädännössä säädetyn vähimmäis- ja enimmäismäärän rajoissa - tai oikeudellisella menettelyllä Madagaskarin lainsäädännön mukaisesti siinä tapauksessa, että asiaa ei ole pystytty ratkaisemaan sovittelumenettelyn avulla. c) Alus päästetään lähtemään ja se saa miehistöineen poistua satamasta, kun: - sovintomenettelystä johtuvat velvoitteet on täytetty ja niistä on esitetty tosite - esitetään todistus pankkitakauksen jättämisestä oikeuskäsittelyn päättymistä odotettaessa. Lisäys 1 LISENSSIHAKEMUSLOMAKE >KAAVION ALKU> 1. Uusi hakemus tai uusittu hakemus: ........... 2. Aluksen nimi ja lippuvaltio: ................ 3. Voimassaoloaika: ........... (päivästä) (päivään) ........... 4. Laivanvarustajan nimi: ............. 5. Laivanvarustajan osoite: ........... 6. Rahtaajan nimi ja osoite, jos eri kuin 4 ja 5 kohdassa: ........... 7. Madagaskarilla olevan virallisen edustajan nimi ja osoite: ........ 8. Aluksen päällikön nimi: ......... 9. Alustyyppi: ..................... 10. Rekisteröintinumero: ........... 11. Aluksen ulkoiset tunnukset: ............ 12. Rekisteröintisatama ja -maa: ........... 13. Aluksen suurin kokonaispituus ja leveys: ........... 14. Aluksen brutto- ja nettovetoisuus: ........... 15. Pääkoneen merkki ja teho: ........... 16. Jäädytyskapasiteetti (rt): .......... 17. Kalaruumien tilavuus (m3): .......... 18. Radiokutsutunnus: ........... 19. Muut viestintälaitteet (teleksi, telekopiolaite): ........... 20. Muut kalastuksen apuvälineet: .................... 21. Miehistön vahvuus kansallisuuksittain: ........... 22. Kalastuslisenssin numero (uusinnan osalta lisenssi liitettävä): ........... Allekirjoittanut ........... vakuuttaa, että edellä annetut tiedot ovat todenmukaiset ja sitoutuu noudattamaan niitä. ........................................ (Laivanvarustajan leima ja allekirjoitus) ................ (Päivämäärä) >KAAVION LOOPU> Lisäys 2 >KAAVION ALKU> >KAAVION LOOPU>